Даӷьысҭан амашәыр иақәшәаз рҟынтәи жәафҩык москватәи аклиникақәа ирҭоуп
© SputnikПоследствия взрыва в здании автосервиса в Махачкале
© Sputnik/
Амашәыр иақәшәаз ауаа Москваҟа инагоуп АҶА аҳаирплан ҷыдала, Урыстәыла агәабзиарахьчара аминистрра арыцҳарақәа рмедицина Афедералтә центр аҳақьымцәа рыцны.
АҞӘА, нанҳәа 16 - Sputnik. Даӷьысҭан амашәыр иақәшәаз рҟынтәи жәафҩык Урыстәыла агәабзиарахьчара аминистрра арыцҳарақәа рмедицина Афедералтә центр москватәи аклиникақәа ирҭоуп ҳәа аанацҳауеит аминистрра апресс-маҵзура.
"Иахьазы ааха зауыз нагоуп Урыстәыла агәабзиарахьчара аминистрра арыцҳарақәа рмедицина Афедералтә центри москватәи амедицинатә еиҿкаарақәеи рахь. Урҭ иахәҭаны ишьоу амедицинатә цхыраара рырҭоит", - ҳәа азгәарҭеит аусбарҭаҿы.
АҶА аиқәырхаратә Центр аотриад аиҳабы ихаҭыԥуаҩ Игор Иакиревич иажәақәа рыла иааргаз рҭагылазаашьа шәарҭам. Урҭ рҟынтәи хҩык хәыҷқәоуп. Фҩык аппарат ИВЛ рхаргылоуп.
Нанҳәа 14 ауыха Махачкала акалҭ аҿы амца акит автосервис ахыбра. Амца ааигәара игылаз ахыбра, заанаҵтәи адыррақәа рыла аселитра ахьышьҭаз ахь ииасит. Аԥжәара ҟалеит. Аԥжәара ашьҭахь амца еимҽханакит ааигәатәи ахыбрақәеи абылтәыҭаҭәарҭеи.
Аҵыхәтәантәи адыррақәа рыла 35-ҩык ҭахеит. Москваҟа ииаргаз 16-ҩык рыдагьы Даӷьысҭан ахәшәтәырҭақәа 47-ҩык рҭоуп.